Utdypende forklaring til kostnader i budsjett

# Punkt 1 kostnader

Kostnader knyttet direkte til Fadderlandsbyen. Infrastruktur vil si telter, toalett-sone, sperremateriell, bord, benker og gulv. Videre vil en også ha scene og teknisk, i tillegg til dette kommer også kostnader knyttet mot arrangement personell samt prosjektleder. På grunnlag av tidligere år vedrørende fakturaer mener fadderstyret dette er en post som kommer på totalt 1 000 000 Kr.

# Punkt 2 kostnader

Innenfor drift har fadderstyret valg å budsjettere med 60 000 Kr. Dette er kostnader som skal bidra til den løpende driften av Fadder. Kostnader som bl.a.:

* Kontorrekvisita
* Mat til styret under selve Fadderfestivalen
* Bevertning til sponsormøter o.l.
* Standmateriell til promotering av Fadder
* Flere iZettle terminaler, grunnet lavere provisjon (transaksjonskostnader) ved iZettle enn Vipps. Dette vil også være teknisk og praktisk enklere når det gjelder kontroll over inntekter.

# Punkt 3 kostnader

Sikkerhet og sanitet er noe som er viktig å ha på et slikt arrangement. Grunnlaget for budsjetteringen er treårskontrakt med PSS (Personal Service & Sikkerhet AS). Dette er en kontrakt som ble tegnet av tidligere Faddersjef Kim Roger Andersen. Kontrakten har en avtaletid på tre år, og vil være løpende til 2020. Sikkerhet og sanitet posten er delt med Tappetårnet og UiS. Dette er en avtale som også er tegnet kontrakt på. Fadder skal i den forbindelse betale 1/3 av total fakturaen.

# Punkt 4, 5, 6 og 7 kostnader

Kostnader knyttet lønn til honorerte verv i fadderstyret. I denne posten inngår faddersjef, nestleder og eventleder. I tillegg påløper også kostnader med AGA (arbeidsgiveravgift). I henhold til Skatteetaten ligger Stavanger Kommune i Sone 1. Dette vil si at en opererer med en arbeidsgiveravgift på 14,1 %. Dette tilsier ca. 25 000 Kr av budsjettert lønn. Fadderstyret har valgt å budsjettere med 30 000 Kr dersom andre avgifter oppstår.

# Punkt 8 kostnader

Fadderstyret har budsjettert med 12 000 Kr til styreklær. Her skal hvert styremedlem ha genser, t-skjorter og refleksvest. Per person vil dette utgjøre 1200 Kr. I følge treårskontrakt med Blest AS er dette noe leverandøren kan levere. Kontrakten er en løpende avtale som står ansvarlig for all promoteringsmaterial Fadder ønsker. Kontrakt ble tegnet av tidligere faddersjef og vil være gjeldene til 2020.

# Punkt 9 kostnader

Fadderstyret 2019 har en egen koordinator som er ansvarlig for frivillig team. I den forbindelse må en ha uniform når de frivillige jobber. Dette er for å skille mellom personer som tar en deltakelse i arrangementet, og personer som jobber under arrangementet. Fadderstyret har tatt utgangspunkt i å innhente ca. 50 frivillige. Vi har regnet at hver t-skjorte koster ca. 110 Kr i inntakskost inkludert mva. Inntakskosten blir dyrere ved å bestille inn i lavere kvantum.

# Punkt 10 kostnader

Fadder ønsker fortsatt å benytte seg av t-skjorter som billett til festivalen for 2019. I den forbindelse har vi regnet på at hver t-skjorte koster 40 Kr i inntakskost inkludert mva. Fadder har tatt beregninger på å selge 3700 billetter.
*Se eget vedlegg angående begrunnelse for bruk av t-skjorter for fadderuken 2019.*

# Punkt 11 kostnader

Fadderstyret ønsker at andre institusjoner skal ta en del av vår festival. Se mer informasjon i vedlegg «Utdypende forklaringer til inntekter i budsjett» punkt nr. 7. Innkjøpspris per bånd ligger på ca. 10 Kr inklusiv mva.

## Punkt 12, 13 og 14 kostnader

Fadder har budsjettert en del i kostnader knyttet profilering samt sosiale medier. Fadderstyret mener det er viktig å være aktiv på sosiale medier, spesielt når klientellet vårt er aktivt her. Fadder skal prøve å tenke andre løsninger for å kunne profilere organisasjonen enda bedre. Dette vil da forhåpentligvis gjenspeile økt deltakelse ved festivalen. I tillegg skal Fadder 2019 ha et faddermagasin. I kontrakter som ble tegnet i 2018 er det presisert at sponsor skal få promotering i faddermagasinet. Derfor har fadderstyret valgt å fortsette med et slikt magasin, men i et mindre format. I tillegg påløper kostnader med promotering i form av banner, startnummer ved Pub-run, o.l.

## Punkt 15 kostnader

Fadderstyret har valgt å budsjettere med 400 000 Kr vedørende underholdning til fadderuken. I en slik post skal artister, ridere og overnatting. For å kunne bli en attraktiv fadderuke er det viktig å ha noen «store» navn som en kan promotere. Dette vil hjelpe Fadder i forhold til økt deltakelse.

## Punkt 16 kostnader

Fadder ønsker at alle skal kunne ta en del av fadderuken. Derfor har en også et tilbud i forhold til alkoholfrie arrangementer. Her ønsker også Fadder at Universitetet i Stavanger skal ta en større del i faglig innhold. Fadderstyret ønsker å tilby for eksempel foredrag med kjente norske navn, rebusløp og evt. tivoli hvis muligheten strekker seg.

## Punkt 17, 18 og 19 kostnader

For at organisasjonen Fadder skal ha et godt logistikksystem avhenger vi av gode mellomledere, i dette tilfellet fadderledere. Derfor ønsker fadderstyret å arrangere et seminar i form av en hyttetur. Her skal en kurse fadderledere i hva som trengs og forventes vedrørende et slik ansvar. I tillegg ønsker en å benytte seg av en hyttetur for å få et bedre samhold for fadderledere og fadderstyret.

Fadderstyret ønsker å invitere faddere til en kick-off. I denne forbindelse skal en kurse faddere, samt sosiale aktiviteter. Fadderstyret ønsker å leie et større lokale hvor en kan holde et slikt arrangement.

Når fadderuken er over skal en belønne fadderstyret med en blåtur. Her er det budsjettert med 30 000 Kr, som tilsier 3000 Kr person. Fadderstyret må evt. ta en egenandel av blåturen selv. Dette avhenger destinasjonen en reiser til.

## Punkt 20 kostnader

Denne posten er knyttet mot transport. Under selve fadderuken trenger fadderstyret fremkomstmidler. Dette er noe en må leie, hvis ikke annet er mulig. I tillegg under posten transport er det også inkludert transport vedrørende underholdning. Buss til fadderleder-seminar går også under post transport.

## Punkt 21 og 22 kostnader

Dette er kostnader som er blitt budsjettert til samme pris de siste årene. I punkt 21 har en kostnad som TONO-avgift. Dette er en musikk avgift. Noen artister har dette inkludert, mens andre ikke. Derfor tar vi høyde for en avgift på 30 000 Kr.

Innenfor punkt 22 har en kostnader knyttet gebyrer angående kort og konto. Her har fadderstyret budsjettert med 40 000 Kr. Innenfor en slik post kommer transaksjonsgebyrer. Per transaksjon koster det ca. 1,75 – 2,25%. I tillegg til dette kommer det kostnader knyttet kort og konto hos bank.